{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje sa zainteresiranom javnošću u vezi s Pravilnikom o izmjenama i dopunama Pravilnika o stručnosti i primjerenosti distributera osiguranja i distributera reosiguranja i upisu u registar"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"IVANA KRANJEC","Na temelju članaka 411., 412. i članka 428. točke 1. i 2. Zakona o osiguranju (»Narodne novine«, broj 30/15, 112/18, 63/20 i 133/20), Hrvatska agencija za nadzor financijskih usluga na sjednici Upravnog vijeća održanoj XXXXX 2021. donijela je","Predlaže se:\n\n• U članku 4. stavak 2. točka D) INVESTICIJSKI PROIZVODI OSIGURANJA (kategorija: posrednici u osiguranju i reosiguranju) i točka E) ŽIVOTNA OSIGURANJA (kategorija: posrednici u osiguranju i reosiguranju)\npredvidjeti dodatan Modul (XVI) - sprječavanje pranja novca i financiranje terorizma, međunarodne mjere ograničavanja \n\n• U članku 4. stavak 3. dodati opis naprijed predloženog Modula XVI: osnove zakonodavnog okvira i pravila dubinske analize stranaka \n\n• Komentar uz članak 9. Kontinuirana edukacija\nPredlaže se da se novopredloženi modul - SPNFT uzme u obzir i pri ispunjavanju obveze održavanja razine stručnosti od strane HANFA-e kao obvezatan modul za životna osiguranja i investicijske proizvode osiguranja, odnosno da se edukatori usklade i uključe SPNFT u edukacije kao dio stručne edukacije, ukoliko nisu.\n\nObrazloženje:\nPrijedlog se temelji na članku 422. stavku 3. točka 3. važećeg Zakona o osiguranju – koji propisuje da Minimalno stručno znanje i uvjete stručnosti prema vrstama osiguranja iz stavaka 1. i 2. ovoga članka obuhvaća  između ostaloga i znanje o primjenjivom zakonu uređuje sprečavanje pranja novca i financiranja terorizma (podtočka c). Navedeni uvjet bi trebao biti primjenjiv i na investicijske proizvode osiguranja.\nPrimjerice, sličan uvjet provjere primjenjuje se i kod ispita za provjeru znanja i stjecanje kvalifikacija za pružanje informacija o investicijskim proizvodima i uslugama, brokerske poslove i investicijsko savjetovanje.\nDodatno, sukladno važećem Zakonu o sprječavanju pranja novca i financiranja terorizma distributeri u osiguranju, kao treće osobe ili kao vanjski zastupnici provede dubinsku analizu klijenata. Obzirom da se vanjski suradnici i zastupnici obveznika koji za obveznika na temelju ugovornoga odnosa (eksternalizacija ili zastupnički odnosi) provode dubinsku analizu stranke, smatraju dijelom obveznika, potrebno je ispuniti i obvezu njihove redovite edukacije u području dubinske analize. Na predloženi način osigurala bi se kontinuirana edukacija na području SPNFT kako se distributeri u osiguranju ne bi opteretili pojedinačnim zahtjevima za edukacijom od strane više društava za osiguranje za koje obavljaju poslove distribucije u osiguranju, (već bi im se ista mogla priznati kao i slučaju ostalih modula) te bi se samo po potrebi dodatno uredile posebnosti dvostranog odnosa u skladu s pojedinačnim procesima društava za osiguranje."]
[2,"Mario Ećimović","Na temelju članaka 411., 412. i članka 428. točke 1. i 2. Zakona o osiguranju (»Narodne novine«, broj 30/15, 112/18, 63/20 i 133/20), Hrvatska agencija za nadzor financijskih usluga na sjednici Upravnog vijeća održanoj XXXXX 2021. donijela je","Članak 9. \n- Navodi se samo satnica a ne propisani moduli iz područja u kojem su upisani u Registar\n- Trebalo bi razlikovati in class edukacije i on line edukacije \nVezano za Registar:\n- Mogućnost upisa po modulima (dodati novi padajući izbornik) \n- Za on line edukacije mogućnost odabira razdoblja polaganja edukacija (koje se upisuju u napomene) a ne datuma edukacije\n- Mogućnost pregleda upisanih edukacija i za zaposlenike vanjskih partnera osiguravajućeg Društva (koliko je poznato ta mogućnost postoji ali nije nam svim Edukatorima omogućena)\n\nČlanak 13.\n- Važna je mogućnost upisa po modulima (dodati novi padajući izbornik) \n- Za on line edukacije mogućnost odabira razdoblja polaganja edukacija (koje se sada upisuju u napomene) a ne datuma edukacije\n\n\nČlanak 14.\n- Ovdje je potrebno detaljnije opisati koje sve osobe (fizičke osobe – povjerenici ili svi zaposlenici pravnih osoba?)\n- Nadodati da je mjerodavan alat za provjeru Registar HANFA-e\n\nObrazac 1\n- Izjava za primjerenost se daje HANFA-i prilikom prijave za polaganje ispita i kasnije više ne (osim ako osoba ode u status “u mirovanju” te zatraži vraćanje statusa) stoga bi mjerodavan alat za provjeru primjerenosti trebao biti samo Registar HANFA-e?\n\nBudući da je omogućeno polaganje ispita za licence on line omogućiti i davanje izjave za primjerenost on line (npr. ispunjavanjem iste putem platforme e-učenja korištenjem osobnog korisničkog računa)"]